Državljani BiH prilikom ulaska u domovinu od sutra ne moraju u samoizolaciju

Federalni štab civilne zaštite odlučio je danas da državljani Bosne i Hercegovine prilikom ulaska u domovinu neće morati provoditi vrijeme u 14-dnevnoj samoizolaciji.

Ovo je za portal Klix.ba potvrđeno iz Federalne uprave civilne zaštite čime je za sve granične prijelaze upotpunjena ranija odluka donesena u Republici Srpskoj.

Podsjetimo, istu odluku danas je donio i Štab za vanredne situacije Republike Srpske, a odnosi se na mjere kućne izolacije od 14 dana za sve građane koji uđu u Bosnu i Hercegovinu preko graničnih prijelaza na teritoriji RS-a.